Deg tdiwennit-nnes tawalant d tɣemsa taɣelnawt, ay d-iɛeddan ass n usamas tameddit, yenna-d uselway Tebboune dakken « tugdut d tɣellist n uɣerman ur zmirent ad ilint arma yella uwanak d ameḍni », am wakken ay d-yerna dakken « awanak amelkuk ur izemmer ara ad yemmesten iɣermanen-nnes ».
Amennuɣ ay yettnaɣ uselway, seg wasmi ay yettwafren ɣer tselwit n tegduda, d win ay d-yettilin s tesmeskal-nnes yemgerraden, yernu d win aydeg « yekkat akken ad yeḥrez agemmir n Yizzayriyen », ɣef wakken ay d-yessegza.
I lmend n waya, yemmirew akken ad yernu tilawiyin d tekfi n trebbawt seg useggas ay d-itteddun, yernu ad d-yili waya s tezrawt d talqayant i lmend n usinef n tuffut, am wakken ay d-yerna dakken « yezmer lḥal ad rnunt tlawiyin s yiwen kan n uɣtas, niɣ cwiṭ, cwiṭ, s teɣzef n useggas ».
Yerna-d uselway n tegduda dakken iketturen n Zzayer d wid ara yeǧǧen daɣ adinaṛ ad yernu deg wazal s wakat alemmas, am wakken ay d-yerna dakken yessefk ad ttwaddmen « wakaten d iseddiyen akken ur d-tettili ara tuffut ».
kab_Latn kab_Latn kab_Latn kab_Latn